Ժապաւէնի ցուցադրութեան նախորդեց վարչութեան անդամ ընկ. Վազրիկ Չիլոյեանի բացման խօսքը, ուր ընկերը ընդգծեց անկախ պետութիւն կերտելու այն շղթան, որ կ՚երկարի Մայիսեան հերոսամարտերէն մինչեւ Արցախեան պայքար ու Հայաստանի վերջին ժողովրդային շարժում: Ընկերը իր ամփոփ խօսքը եզրափակեց ըսելով. «Մայիս 28-ը կը շարունակէ ըլլալ աւելին, քան անցեալի յիշատակում: Այն, մեր ժողովուրդի ապագային հանդէպ յանձնառութիւն է»: